In nomine Verbi incarnati. Noverint fideles cuncti, quod nos fratres uterini, Artaldus, Girardus et Hugo, donamus Deo et sanctis ejus apostolis Petro et Paulo, pro jam dicto fratre nostro Girardo, qui, relictis negotiis secularibus, semet ipsum tradidit Deo sub habitu monasticæ religionis perpetualiter serviturum, aliquid de nostra hereditate, et in pago Matisconensi, in villa Burgundia, unum mansum quem tenet Achardus, cum omnibus quæ ad ipsum pertinent mansum; in pago Augustudunensi duas franchisias, unam Gosberti et aliam Agbaldi, cum uxore ipsius Eldegarda, et omnibus ad ipsas franchisias pertinentibus, silvis, campis. Si quis autem hanc donationem contrariaverit, a Deo condempnabitur; et ut firma permaneat, manibus nostris firmamus et presentibus firmare rogavimus. S. Artaldi. S. Hugonis. S. Gotberti. S. Ottardi, filii ejus.